**Z A P I S N I K**

**7. redne seje Sveta DSO Črnomelj, ki je bila dne 08.04.2019 ob 15.00 uri**

**v klubskih prostorih DSO Črnomelj**

PRISOTNI ČLANI SVETA:

* Marinka Jankovič, predsednica Sveta DSO Črnomelj, predstavnica ustanovitelja
* Jaka Birkelbach, predstavnik ustanovitelja
* Zdenka Vrtin, predstavnica ustanovitelja
* Nada Barič, predstavnica ustanovitelja
* Marija Starc, predstavnica stanovalcev DSO Črnomelj

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije
* Jože Metelko, predstavnik SZSV DSO Črnomelj
* Marija Fortun, predstavnica SZSS DSO Črnomelj

ODSOTNI ČLANI SVETA : (odsotnost opravičili)

* Cvetka Aupič, namestnica predsednice, predstavnica ustanovitelja
* Samo Kavčič, predstavnik lokalne skupnosti

ODSOTNI OSTALI VABLJENI: /

Sejo sveta je vodila Predsednica Sveta DSO Črnomelj, ga. Marinka Jankovič, ki je prisotne pozdravila ter prebrala predlagani dnevni red, na katerega nobeden od članov sveta ni imel pripomb, zato je predlagala glasovanje.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev zapisnika 6. redne seje z dne 25.02.2019**
3. **Določitev delovne uspešnosti direktorice, namestnice direktorice za področje zdravstvene nege in oskrbe ter pomočnika direktorice za finance in investicije za leto 2018**
4. **Pričetek aktivnosti za imenovanje direktorja DSO Črnomelj**
5. **Aktualne informacije**

Ad/1

Predsednica sveta ugotavlja prisotnost petih članov Sveta DSO Črnomelj ter njegovo sklepčnost.

Ad/2

Predsednica sveta pove, da na predlog zapisnika 6. redne seje z dne 25.02.2019 nima pripomb, je pa k razpravi pozvala ostale prisotne člane sveta, da se do predloga zapisnika izjasnijo, oz. predlagajo popravke ali dopolnitve.

Pripomb na predlog zapisnika 6. redne seje z dne 25.02.2019 Sveta DSO Črnomelj ni bilo, zato je predsednica sveta predlagala glasovanje.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet

**sklep:**

* **potrdi in sprejme se Zapisnik 6. redne seje Sveta DSO Črnomelj z dne 25.02.2019**

Ad/3

Predsednica Sveta DSO Črnomelj, ga. Marinka Jankovič je besedo predala ga. Kseniji Pezdirc, vodji splošno kadrovske službe, ki je predstavila poročilo o izpolnjevanju pogojev za delovno uspešnost direktorice, namestnice direktorice za področje zdravstvene nege in oskrbe ter pomočnika direktorice za finance in investicije za leto 2018, ki je podala naslednjo obrazložitev:

* Merila za ugotavljanje delovne uspešnosti direktorice, namestnice direktorice za področje zdravstvene nege in oskrbe ter pomočnika direktorice za finance in investicije določa Pravilnik o merilih za ugotavljanje delovne uspešnosti direktorjev s področja dela, družine in socialnih zadev, in sicer od 6. člena naprej
* Pravilnik določa višino plače na podlagi naslednjih meril:
  + Poslovna uspešnost največ 35% skupne ocene;
  + Kakovost in strokovnost izvajanja javne službe največ 35 % skupne ocene;
  + Razvodja naravnanost največ 30 % skupne ocene.
* Vsako od meril je razčlenjeno tudi podrobneje, vendar seštevek ne sme presegati najvišji odstotek skupne ocene;
* Na podlagi meril in dokazil je ugotovljeno, da:
  + direktorica izpolnjuje pogoje po vseh kriterijih:
    - * direktorici se določi delovna uspešnost za leto 2018 v višini 1000%.
      * Znesek višina dela plače za delovno uspešnost se izračuna tako, da se dobljeni odstotki pomnožijo z višino dveh osnovnih mesečnih plačah (osnova je december preteklega leta).
  + Namestnica direktorice za področje zdravstvene nege in oskrbe izpolnjuje pogoje po vseh kriterijih:
    - * namestnici direktorice za področje zdravstvene nege in oskrbe direktorici se določi delovna uspešnost za leto 2018 v višini 1000%.
      * Znesek višina dela plače za delovno uspešnost se izračuna tako, da se dobljeni odstotki pomnožijo z višino dveh osnovnih mesečnih plačah (osnova je december preteklega leta).
  + Pomočnik direktorice za finance in investicije:
    - * Pomočniku direktorice za finance in investicije se določi delovna uspešnost za leto 2018 v višini 90%, saj ni izpolnjen kriterij aktivnega sodelovanja pri državnih in mednarodnih projektih, ki so povezani z dejavnostjo področja.
      * Znesek višina dela plače za delovno uspešnost se izračuna tako, da se dobljeni odstotki pomnožijo z višino dveh osnovnih mesečnih plačah (osnova je december preteklega leta).
* V skladu z veljavno zakonodajo, se delovna uspešnost direktorice, namestnice direktorice za področje zdravstvene nege in oskrbe in pomočnika direktorice za finance in investicije za leto 2018 ocenjuje, ne pa tudi izplačuje.

Po podani obrazložitvi je predsednica Sveta DSO Črnomelj, ga. Marinka Jankovič prisotne pozvala k razpravi oz. podajanju pripomb. Le-teh ni bilo, zato je predlagala glasovanje o predlogu sklepa glede določitve delovne uspešnosti.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet naslednji

**sklep:**

* **Direktorici doma se na osnovi 7. člena Uredbe o plačah direktorjev v javnem sektorju in določil Pravilnika o merilih za ugotavljanje delovne uspešnosti direktorjev s področja dela, družine in socialnih zadev (Ur. list RS, št. 28/2006) določi delovna uspešnost za leto 2018 v višini 100 %, kar bi pri izplačilu na dan sprejema sklepa predstavljalo 6.771,52 €.**
* **Namestnici direktorice za področje zdravstvene nege in oskrbe se na osnovi 7. člena Uredbe o plačah direktorjev v javnem sektorju in določil Pravilnika o merilih za ugotavljanje delovne uspešnosti direktorjev s področja dela, družine in socialnih zadev (Ur. list RS, št. 28/2006) se določi delovna uspešnost za leto 2018 v višini 100 %, kar bi pri izplačilu na dan sprejema sklepa predstavljalo 5.550,78 €.**
* **Pomočniku direktorice za finance in investicije se na osnovi 7. člena Uredbe o plačah direktorjev v javnem sektorju in določil Pravilnika o merilih za ugotavljanje delovne uspešnosti direktorjev s področja dela, družine in socialnih zadev (Ur. list RS, št. 28/2006) določi delovna uspešnost za leto 2018 v višini 90 %, kar bi pri izplačilu na dan sprejema sklepa predstavljalo 4.609,28 €.**
* **Ne glede na določbe 22. in 22.a člena ZSPJS, javnim uslužbencem in funkcionarjem na osnovi Dogovora o plačah in drugih stroških dela v javnem sektorju (Ur. list RS, št. 80/18) se del plače za redno delovno uspešnost ne izplačuje.**

Ad/4

Predsednica Sveta DSO Črnomelj, ga. Marinka Jankovič je besedo predala direktorici DSO Črnomelj, ga. Valeriji Lekić Poljšak, ki je člane Sveta DSO Črnomelj seznanila, da ji z dne 31.12.2019 poteče pet-letni mandat direktorice, zato je potrebno pričeti s postopkom imenovanja direktorja za novo mandatno obdobje. Postopek je predpisan, člani sveta pa so prejeli izvlečke veljavne zakonodaje.

Besedo je predala vodji splošno kadrovske službe, ga. Kseniji Pezdirc, ki je predstavila pripravljen tekst sklepa ter dodala, da z direktorico predlagata spremembo 4. točke sklepa, kjer se beseda »vizija« nadomesti z besedo »strategija«, tako da citirana točka pravilno glasi:

4. Zahtevana so znanja s področja organizacije in vodenja neprofitne (osnovne) in profitne (dodatne)

dejavnosti, znanja s področja projektnega planiranja in strateškega vodenja ter izdelan program (strategijo) za vodenje zavoda.

Po razpravi so člani Sveta DSO Črnomelj soglasno sprejeli naslednje

**Sklepe:**

**- sprejme se sklep o razpisu za imenovanje direktorja z prej navedenim popravkom 4. točke sklepa;**

**- sklep o razpisu se objavi na spletni strani DSO Črnomelj in v Uradnem listi RS dne 12.04.2019;**

Dogovor članov za nadaljnje delo glede imenovanja direktorja:

* seja Sveta DSO Črnomelj bo 23.04.2019 ob 15.00 uri;
* člani sveta za postopek odpiranja vlog ne bodo imenovali komisije;
* člani sveta bodo na podlagi podanih vlog kandidatov na seji dne 23.04.2019 odločili o nadaljnjih postopkih (razgovori, predstavitve članov…)
* zaradi lažjega spremljanja izpolnjevanja pogojev kandidatov, se izdela tabelarni pripomoček.

Ad/5

Predsednica Sveta DSO Črnomelj, ga. Marinka Jankovič je besedo predala direktorici DSO Črnomelj, ga. Valeriji Lekić Poljšak, ki je članom Sveta DSO Črnomelj podala nekaj aktualnih informacij v zvezi z dejavnostjo (cene zdravstvene nege, prenova 1B, priprave na sprejem Zakona o dolgotrajni oskrbi, sodelovanje v projektu Občine Črnomelj glede izvajanja storitev prevoza za občane).

Drugih razprav in pripomb na seji ni bilo.

Seja sveta je bila končana ob 16.30 uri.

Zapisnikar: Predsednica sveta:

Ksenija Pezdirc Marinka Jankovič